**Beszámoló jelentés a Budapesti Corvinus Egyetem Levéltárának**

**„A Közgazdaságtudományi Egyetem 1929/30 – 1933/34. beiratkozási névsorkönyveinek digitalizálása” pályázatról**

Az 1919/20 -1933/34 között működött budapesti Egyetemi Közgazdaságtudományi Kar 1919/20 – 1928/29. beiratkozott hallgatóinak kigyűjtése, a beiratkozási mutatókönyvek digitalizálása már korábban megtörtént.

Jelen pályázattal a megkezdett munkát folytattuk az 1929/30 - 1933/34. tanévre vonatkozóan. A most feldolgozott 5 tanévben összesen 11 314 beiratkozás történt. Így teljessé vált a budapesti Közgazdaságtudományi kar első másfél évtizedének hallgatói névsora.

A másfél évtized beiratkozott hallgatói listájának digitalizálásával és közlésével jelentős, távolról is elérhető forrásbázist nyújtunk a Horthy korszak kezdeti szakaszának mélyebb megismeréséhez, a társadalmi folyamatok és azok összefüggéseinek jobb megértéshez.

A kíméletes repró fotózást és a kísérő tartalom leírását a az Arcanum Adatbázis Kft. végezte. A cég tisztelet parancsoló múlttal és rendkívüli preferenciával rendelkezik az ilyen jellegű munkák terén, ezért esett a választás rájuk.

Az öt tanévet felölelő feldolgozás a 1920/21. tanévvel megkezdett KIM pályázat szerves folytatása. Ezzel a munkával egy korszak – a Tudományegyetemi Közgazdaságtudományi kar 1920 – 1934 - beiratkozott hallgatói váltak könnyebben elérhetővé a kutatók számára. Nagyon fontos kiemelni, hogy a mutatókönyvek képe mellett a névsor külön is elérhető elektronikus formában.

A rögzítésre került adatok köre: Intézmény, jelzet sorsszám, anyakönyvi szám, vezetéknév, keresztnév, tagozat, szakcsoport, anya vagy gyám foglalkozása. Ami a teljes, a feldolgozott, rendelkezésre álló adatkört felöleli. A kigyűjtött rekordok száma kettőezerrel több, mint a pályázat beadásakor becsült szám. A korszakban 11 314 fő iratkozott be. A végzettek száma ennél nagyságrendekkel kevesebb.

A beiratkozási névsorkönyvek reprófotózása 62 PDF formátumban digitalizált lap.

A feldolgozott és elektronikusan elérhetővé tett iratanyag jelentős mértékben járulhat hozzá a két világháború közötti korszak közgazdaságtudományi felsőoktatásban részt vettek tudományos igényű elemzéséhez. Új szempontokkal is gazdagítva a Horthy-korszak értelmiségi képzésének, utánpótlásának leírását és elemzését. A pályázat eredményei *A Budapesti Corvinus Egyetem és elődintézményei története a kezdetektől 2020-ig* (szerk.: Szécsényi András – Zsidi Vilmos, Akadémiai Kiadó, Budapest, 2021) c. intézménytörténeti munka megállapításaiba bekerültek. Ezzel rövid távon hasznosult a digitalizált tartalom.

Budapest, 2025. február 26.

Zsidi Vilmos

levéltárvezető